CELEX: 62017TN0123
Language: da
Date: 2017-02-28 00:00:00
Title: Sag T-123/17: Sag anlagt den 28. februar 2017 — Exaa Abwicklungsstelle für Energieprodukte mod ACER

24.4.2017   
            
            
               DA
            
            
               Den Europæiske Unions Tidende
            
            
               C 129/26
            
         Sag anlagt den 28. februar 2017 — Exaa Abwicklungsstelle für Energieprodukte mod ACER
   (Sag T-123/17)
   (2017/C 129/40)
   Processprog: tysk
   
      Parter
   
   
      Sagsøger: Exaa Abwicklungsstelle für Energieprodukte AG (Wien, Østrig) (ved advokat B. Rajal)
   
      Sagsøgt: Agenturet for Samarbejde mellem Energireguleringsmyndigheder (ACER)
   
      Sagsøgerens påstande
   
   
               —
            
            
               Afgørelse af 17. februar 2017 truffet af sagsøgtes klageudvalg i klagesag A-001-2017 (consolidated) vedrørende afslag på sagsøgerens anmodning om at intervenere i sagen, annulleres.
            
         
               —
            
            
               ACER tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende vedrører tilsidesættelse af artikel 11 i forretningsordenen for sagsøgtes klageudvalg og artikel 41 i Den Europæiske Unions charter om grundlæggende rettigheder, eftersom klageudvalget med urette fastslog, at sagsøgeren ikke havde nogen berettiget interesse i klagesagens udfald.
            
         
               2.
            
            
               Andet anbringende vedrører tilsidesættelse af artikel 296, stk. 2, TEUF (alvorlig mangel på begrundelse).
            
         
               3.
            
            
               Tredje anbringende vedrører tilsidesættelse af retten til at blive hørt, eftersom klageudvalget undlod at informere sagsøgeren om sagsøgtes holdning til sagsøgerens anmodning om at måtte intervenere.